stanford-oval/wikipedia huggingface dataset:
תרפיית קרניוסקרל
המנגנון המכני של המערכת הקרניוסקרלית

לפי השיטה, קיימים חמישה ביטויים פיזיולוגיים למערכת הנשימה הראשונית:
תנועה בין עצמות הגולגולת
תנועה של עצם העצה בין עצמות האגן
תנודת נוזל המוח והשדרה
פעימת מערכת העצבים המרכזית
מתח הדדי בקרומי המוח
גישות שונות בקרניוסקרל

הגישה הביודינמית - בגישה זו, אותה מובילים פרנקלין סילס, ה' מילן ורונלד בייקר, הדגש הוא בהקשבה ובמתן האפשרות למערכת הפנימית להתחבר אל כוח הריפוי הפנימי, על מנת למצוא את האיזון והבריאות. תפקיד המטפל הוא להתבונן ולהקשיב על מנת לשפר את ביטוי נשימת החיים בגוף, האחראית על תפקוד המגנון המכני-פיזיולוגי בגוף.
הגישה המכנית - על פי ד"ר ג'ון אפלדג'ר. בגישה זו מושם דגש על תיקון המנגנון המכני כמו בטיפול אוסטאופתי הכולל הפעלת מניפולציות עדינות, לתיקון תנועתיות המערכת הקרניוסקרלית. מטרת הטיפול היא לשפר את המנגנון המכני של מערכת הקרניוסקרל כדי לחזור לאיזון פיזי ונפשי.
ביקורת

באוקטובר 2012 ביצע אדזרד ארנסט (אנ') - רופא חוקר, סקירה שיטתית של ניסויים קליניים רנדומלים, שנעשו בטיפול קרניוסקרל. מסקנתו הייתה, שמלבד השפעות אקראיות, שיטת הטיפול אינה מבוססת על הוכחות שעלו מניסויים קליניים קפדניים.[דרוש מקור]
תרפיה מבוססת מנטליזציה

תרפיה מבוססת מנטליזציה או MBT (ראשי תיבות של: Mentalization-Based Treatment) היא שיטה אינטגרטיבית בפסיכותרפיה העושה שימוש באיגוד אספקטים של פסיכודינמיקה, קוגניציה התנהגותית, פסיכולוגיה מערכתית (אנ') ופסיכולוגיה אקולוגית (אנ'), המכונה מנטליזציה. ‏MBT פותחה ונוסחה על ידי פיטר פונגי ואנתוני בייטמן עבור אנשים הסובלים מהפרעת אישיות גבולית (BPD). חלק מהאנשים הללו מאובחנים עם היקשרות לא-מאורגנת ולא פיתחו קיבולת משמעותית של מנטליזציה. פונגי ובייטמן הגדירו "מנטליזציה" כתהליך שבו אנו במישרין ובעקיפין מפרשים פעולות שלנו ושל אחרים כמשמעותיות על בסיס מצבים מנטליים רצויים. מטרת הטיפול היא שמטופלים עם BPD יגדילו את הקיבולת המנטליסטית, אשר אמורה לשפר את ויסות האפקט, ובכך להפחית את הנטייה להתאבדות או פגיעה עצמית, יחד עם חיזוק יכולת התקשור הבין-אישית.
לאחר פיתוח MBT, צמחו מגוון שיטות מבוססות מנטליזציה אך מיועדות לטיפול בילדים (MBT-C), במשפחות (MBT-F), במתבגרים (MBT-A), ובנערים עם ריבוי תסמינים, AMBIT (‏Adaptive mentalization-based integrative treatment) מפותחת בעיקר על ידי קבוצות הקשורות למרכז אנה פרויד (אנ') לילדים ולמשפחות.
יש להבדיל בין MBT ל-MBSR (טיפול הפחתת לחץ מבוסס מיינדפולנס) שפותח על ידי ג'ון קבט-זין, שכן אין כל קשר בין השיטות.
מטרות ומיקוד

המטרות העיקריות של MBT הן:
שיפור בשליטה הביהביוריסטית
שיפור בוויסות ה"אפקט"
יצירת קשרים אינטימיים ומזינים יותר
שיפור היכולת לפעולה אקטיבית להשגת המטרות האישיות בחיים
השגת מטרות אלו מתקבלת, על פי השיטה, על ידי הגדלת קיבולת המנטליזציה של הפציינט כדי לייצב את המודעות העצמית והגדלת היציבות ברגשות וביחסים הבין-אישיים.
הטיפול מתמקד בהגדלת (או בהשבת) המנטליזציה עצמה בניגוד לניסיון הגדלת הבהירות המחשבתית. הטיפול בוחן את המצב העכשווי "הרגע הזה", ועם התייחסות לאירועים בעבר רק בהקשר של ההשפעה שלהם על ההווה. ממדים אחרים של הטיפול הם שימוש בסקרנות ושותפות עם המטופל בניגוד לשיטות בהם המטפל הוא בתפקיד ה"מומחה", תוך ניטור ורגולציה של עוררות גרשית וזהוי הפוקוס של האפקט. MBT, בניגוד לשיטות טיפול פסיכולוגיות אחרות, MBT מעודד בחינה של קשר מטפל-מטופל.
מכניקה של שינוי

"היקשרות בטוחה" על בסיס הקשר עם המטפל, מספקת קונטקסט יחסי בו המטופל יכול בבטחה לחקור את מחשבותיהם של אחרים. פונגי ובייטמן הציעו ש-MBT נותן למטופל חוויות "מוכיחות" המעוררות רגשות של ביטחון אפיסטמי בין-אישי. נראה שגידול בביטחון האפיסטמי, יחד עם מיקוד חוזר ונשנה על מנטליזציה בטיפול, מביא לשינוי על ידי כך שהוא משאיר את המטופלים פתוחים יותר ללמידה מחוץ לגבולות התרפיה, ביחסים הבין-אישיים של חיי היומיום.
לקריאה נוספת

Allen, J.G., Fonagy, P., Bateman, A.W. (2008) Mentalizing in clinical practice. Arlington, USA: American Psychiatric Publishing. ISBN 978-1585623068.
John M. Grohol (17 במרץ 2008). "Mentalization Based Therapy". PsychCentral. {{cite web}}:  (עזרה)
הערות שוליים

↑  Asen, E and Fonagy, P (2012) in: Handbook of Mentalizing in Mental Health Practice. Eds: Bateman, AW and Fonagy, P. American Psychiatric Publishing inc. Washington DC, 2012.
↑  Midgley and Vrouva, 2012.
↑  Bateman, A.W., Fonagy, P. (2006). "Mechanism of change in mentalization based treatment of borderline personality disorder". Journal of Clinical Psychology. 62 (4): 411–430. doi:10.1002/jclp.20241. PMID 16470710.{{cite journal}}:  תחזוקה - ציטוט: שימוש בפרמטר authors (link)
| --- | --- |
בקרת זהויות :  NLI: 987007403818205171  LCCN: sh2017000495
ת'לוניוס מונק

| --- | --- |

מונק בהופעה במינטונז פליי האוס, 1947
 לידה:  10 באוקטובר 1917 רוקי מאונט, צפון קרוליינה, ארצות הברית
 פטירה:  17 בפברואר 1982 (בגיל 64) אנגלווד, ניו ג'רזי, ארצות הברית
 שם לידה:  ת'לוניוס ספיר מונק
 מקום קבורה:  בית הקברות פרנקליף 
 מוקד פעילות:  ארצות הברית 
 תקופת הפעילות:  1940–1973 (כ־33 שנים)
 מקום לימודים:  תיכון סטאיווסנט 
 עיסוק:  מוזיקאי, מלחין, מעבד, פסנתרן
 סוגה:  ג'אז, בי בופ
 שפה מועדפת:  אנגלית 
 כלי נגינה:  פסנתר
 חברת תקליטים:  בלו נוט, ריברסייד רקורדס, קולומביה רקורדס, פרסטיז' רקורדס, צ'ארלי רקורדס 
 שיתופי פעולה בולטים:  ארט בלייקי, ג'ון קולטריין, ג'וני גריפין, דונלד בירד, דיזי גילספי, מילט ג'קסון, מקס רואץ', סאני רולינס, צ'ארלי פארקר, קולמן הוקינס
 בן או בת זוג:  Nellie Monk 
 צאצאים:  T. S. Monk 
 פרסים והוקרה:  היכל התהילה של גראמי (2000)  היכל התהילה של גראמי (2006)  היכל התהילה של גראמי (2002)  היכל התהילה של גראמי (1998)  פרס גראמי למפעל חיים (1993)  פרס גראמי למפעל חיים (1992)  ציון לשבח של פרס פוליצר (2006)  מלגת גוגנהיים  כוכב בשדרת הכוכבים בהוליווד 
 www.monkzone.com
 פרופיל ב-IMDb
 
ת'לוניוס מונק (שמו המלא באנגלית: Thelonious Sphere Monk‏, 10 באוקטובר 1917 – 17 בפברואר 1982), היה פסנתרן ומלחין ג'אז אמריקאי. למונק סגנון נגינה אלתורי ייחודי, והיה מחלוצי מהפכת הבי בופ. כיום מונק נחשב לאחד מפסנתרני הג'אז הבולטים והמשפיעים ביותר בתחומו.
ביוגרפיה

ת'ליוניוס מונק נולד ב-10 באוקטובר 1917, ברוקי מאונט שבצפון קרוליינה. זמן קצר לאחר מכן עברה משפחתו לניו יורק. הוא החל לנגן בפסנתר בגיל 6, ואת הקריירה המקצועית שלו התחיל כפסנתרן בליווי מטיף דת נוצרי.
ביוגרפיה > קריירה

בשנים 1940–1943 החליף את ארט טייטום כפסנתרן להקת הבית של המועדון הניו יורקי המפורסם מינטונז פליי האוס. המועדון היה מקום שבו התנסו ג'אזיסטים במוזיקה חדשנית. מונק עבד מעט עם לאקי מילינדר ב-1942 והצטרף לזמן קצר לתזמורתו של קוטי ויליאמס ב-1944, עמו הקליט לראשונה את הסטנדרטים המפורסמים שלו, ניגן את "אפיסטרופי" ומאוחר יותר גם את "ראונד מידנייט". רק כאשר הצטרף לקולמן הוקינס כפסנתרן הקבוע שלו קיבל מונק הכרה נרחבת. בהתחלה, התלוננו מעריציו של הוקינס על הפסנתרן האקסצנטרי שהוסיף ללהקה, אך מונק המשיך בהרכב.
בשנים 1945–1954 מונק נתקל באתגרים בקריירה שלו עם תחילת מהפכת הבי בופ. מונק, שעבד עם סגנונות ניגון ומקצבים ייחודיים התקשה לעניין את הקהל. למרות זאת, מונק עבד עם צ'ארלי פארקר ודיזי גילספי, שהיו החלוצים של מהפכת הבי בופ והיוו את מרכז זרם מוזיקלי זה.
במהלך 1955 התחילה הקריירה של מונק להשתפר. הוא חתם על חוזה הקלטה עם ריוורסייד, ובהשפעת אורין קיפניוז שעבד בחברה זו, הקליט אלבום עם מספר שירים של דיוק אלינגטון וסטנדרטים אחרים, במטרה לפנות לקהל רחב יותר. ב-1956 מונק הוציא את אחד האלבומים הנחשבים לקלאסיקות שלו "Brilliant Corners", אך גם אז, לקח מעט זמן עד שההתייחסות למונק השתנתה באופן גורף וקבוע. אחרי צאת האלבומים הוא הופיע עם ג'ון קולטריין הצליח לחדור לתודעה הכללית. בתקופה זו הוא צד את עיניהם של מבקרי מוזיקה וסגנונו הייחודי זכה לתהודה. בתנופה זו החל מונק להוביל הרכבים משל עצמו ולהשפיע על עשרות מוזיקאים צעירים, מעמדו החדש נותר על כנו במהלך כל הקריירה שלו, ועד ל-1973 הקליט אלבומים רבים והופיע בתדירות גבוהה.
בשנת 1973 פרש מונק מהמוזיקה. הוא סבל מדיכאון ולא יכול היה לעבוד באופן תדיר כמו שעבד קודם לכן. מלבד מספר הופעות באמצע שנות ה-70, נטש את עולם הג'אז.
מונק נפטר ב-17 בפברואר 1982, כאשר היה בן 64. מוזיקאים רבים ניגנו ומנגנים במחווה למונק ולפועלו, ושירו המפורסם ביותר "Round Midnight" נחשב לאבן דרך במוזיקת הבלוז ג'אז. מספר פסנתרנים כגון טומי פלנגן ומרקוס רוברטס, ניסו לשחזר את סגנונו המיוחד, ואינספור מוזיקאים הושפעו ממנו.
מאפיינים בנגינת הרכב

סגנונו הייחודי של מונק התפתח בנגינת הרכבים: במינטונ'ס פלייהאוס בתחילת שנות הארבעים. ליווי הפסנתר היה בראש ובראשונה חסכני. לעיתים נשאר דומם במשך תיבות שלמות ואז אפקטיבי יותר בנגיעות ההרמוניות המלוות. בכך דומה הפסנתר מעט לסגנונו של המתופף קני קלארק, שהתפתח לכיוון הבי בופ ביחד עם מונק. מונק ראה בליווי לא רק תרומה הרמונית, אלא גם הזדמנות לעצב את המבנה שמתחת למלודיה או לסולו. הוא מקפיד לחזור ולהזכיר מוטיבים מתוך הנושא, ועושה בהם שימוש גם בליווי, וכך יוצר מקשה אחת קוהרנטית. לעיתים העדיף מונק שללא ללוות כלל, ולגלות למאזין את הייחוד והאווריריות שביחידת קצב מלווה, ללא הרמוניה.
באלתוריו במסגרת הנגינה בהרכבים, עשה מונק דרך שרק פסנתרנים מעטים עשו. כפי שכבר נאמר, התחלקה הפקת הצליל בין שתי הידיים באופן פחות או יותר שווה. הידיים מנגנות לעיתים באופן חופשי זו מזו, ולעיתים בתיאום כדי להפיק מלודיה מהורמנת (Block Chords) אשר בה הדרגה התשיעית לרוב דומיננטית. במנעד הנמוך, התשיעיות מתקצרות לכדי סקונדות. כשבכל זאת מופיעים משפטים בסגנון כלי נשיפה, הם בדרך כלל מופיעים בקצרה והחלטיות.
מונק כמלחין

ניתן לשער כי ההשפעה של מוזיקה קלאסית מערבית על מונק הייתה מעטה מאד.
מהר מאוד הפכו יצירותיו של מונק ליצירות סטנדרט בקרב נגני הבי בופ. כישרונו כמלחין פיצה לעיתים על חסרונותיו כפסנתרן בעיני כמה מוזיקאים.
עד לאוקטובר 1952 כלל הרפרטואר של מונק 23 יצירות מקוריות. בהן, "Epistrophy”,‏ "Straight No Chaser" ו-"Well You Needn't" זכו במיוחד להכרה כסטנדרטים. בשלוש השנים העוקבות, הוסיף מונק 16 קטעים נוספים, מהן "Bemsha Swing" ו- "Blue Monk" הפכו לסטנדרטים. בשבע השנים עם חברת "Riverside" נוספו 13 יצירות נוספות, בהן: "Brilliant Corners" ו-"Crepuscule With Nellie". אך סגנונו של מונק מוטבע בקטעים אלה באופן כה מובהק, עד שמעטים הנגנים בני זמנו, שההינו לנגנם. בין השנים 1962 ל-1967 הוסיף מונק עוד 10 יצירות.
רוב יצירותיו הן במבנים המסורתיים של 12 או 32 תיבות, אך גם במבנים נדושים אלה השיג מונק תוצאות ייחודיות וראויות לציון. במבנה ה-AABA שלו, חלק ה-B הוא המרכיב הדומיננטי. שם מתגלה שפתו של מונק ביתר שאת. קטעי הבלוז שלו בדרך כלל יותר מתעלים מעל לריף-ארבע-התיבות המקובל. גם במבנה פשוט זה, שינוי המקום של המוטיבים המלודיים מבטיח תמיד מעבר לקו התיבה, או לקו הדמיוני בין חטיבות ארבע התיבות. אכן, קסמן של המלודיות של מונק הוא בתחושה ובמיקום הקצבי שלהן. החסכנות ההרמונית של מונק, מונעות מהבלדות האמוציונליות ביותר שלו להישמע רגשניות יתר על המידה. נאמר עליו שהאלתורים שלו היו יצירות שעברו "המסה", ואילו יצירותיו היו אלתורים שעברו "הקפאה". בשני המקרים, זוהי תוצאה של גישה פסנתרנית מובהקת. יצירותיו של מונק הן בראש ובראשונה יצירות לפסנתר.
קטעים מפורסמים שהלחין

Blue Monk
Brilliant Corners
Epistrohpy
Evidence
In Walked Bud
Off Minor
'Round Midnight
Ruby my dear
Straight, No Chaser
Well, You Needn't
ء

סימן ההמזה
המזה מעל אליף
המזה מתחת לאליף
ואו עם המזה
יא עם המזה
הַמְזַה (ערבית: همزة) הוא סימן דיאקריטי בחרכאת (מערכת הניקוד) של הכתב הערבי. צורת הסימן: ء והוא מציין את העיצור [‏ʔ] (כמו א' במילה העברית "קוֹפְאים").
במילה إسرائيل ("אִסְראאִיל" – ישראל) מופיעות שתי המזות. הראשונה מתחת לאות "אליף", והשנייה מעל האות "יא".
הסימן המזה אינו נחשב לאות מבין 28 אותיות האלף-בית הערבי, אלא כסימן דיאקריטי. הוא עשוי לבוא מעל או מתחת לאות "אליף" – أ إ, מעל האותיות "ואו" ו"יא" – ؤ ئ, או לבדו על השורה – ء.
צורת הסימן נגזרה מצורת האות "עין" – ع, והשימוש בו החל בעקבות עריכת הקוראן והוספת סימנים מבחינים כדי להבדיל בין אותיות ערביות הזהות בצורתן, וכן סימנים לתנועות ולטעמים.
ההמזה נפוצה מאוד בכתיב הערבי, אולם בכתיב הפרסי, שאף הוא משתמש באלפבית הערבי, היא נדירה יחסית, ככל הנראה עקב הדמיון בינה לבין הספרה 6 בכתיב הפרסי (۶). בשפות אחרות המשתמשות בכתב הערבי עשויות להיות לו משמעויות אחרות מאלה שתוארו לעיל.
מקור

הקוראן נכתב בניב הערבי של העיר מכה, שבו, ככל הנראה, לא היה קיים הסותם הסדקי (למעט בראשי המילים). במקומות שבהם נהגה סותם סדקי בניבים ערביים אחרים, נהגתה תנועה ארוכה בניב מכה. כך, למשל, המילה رأس ("ראְס" – ראש) נהגתה ונכתבה במכה: راس ("ראס").
כשהוספו סימני הניקוד לקוראן, סומנה ع קטנה מעל אמות-קריאה שהעידו על השמטת העיצור הסדקי, או בכל מקום אחר שבו הושמט העיצור. ع מייצגת את העיצור הקרוב ביותר בצלילו לעיצור הסדקי שנשמט.
קביעת צורת ההמזה

כאמור, להמזה יכולות להיות 5 צורות שונות: מעל אליף, מתחת לאליף, מעל יא, מעל ואו, ולבדה על השורה. הכללים לקביעת צורת ההמזה רבים ומסובכים, לכן רוב כותבי הערבית לא יודעים לקבוע את הצורה בעצמם וזוכרים את האיות בעל-פה.
עם זאת, ניתן לומר בהכללה שישנם ארבעה כללים עיקריים:
המזה בתחילת מילה תמיד תמוקם מעל או מתחת לאליף. מעליה אם היא מנוקדת בפתחה או דמה, ומתחתיה אם בכסרה.
התנועות הקצרות הבאות לפני ואחרי ההמזה יקבעו את צורתה. על אליף לפתחה, יא לכסרה, ואו לדמה, וללא כיסא אם אין תנועות קצרות בסביבתה. אם יש שתי תנועות קצרות (לפני ואחרי) כסרה "מנצחת" את דמה ש"מנצחת" את פתחה. כלל זה מכונה לעיתים "כלל מימונה", על פי סדר הצלילים, או כדפ"ס ראשי תיבות של כסרה דמה פתחה וסכון.
יוצאי דופן הם המקרים שבהם להמזה המנוקדת בפתחה קודמים /a/ ארוכה, /u/ ארוכה, /i/ ארוכה או אחד מהדיפתונגים /aw/ או /ai/. אז ההמזה תיכתב לבדה על השורה במקום על אליף ("המזה מרחפת").
שתי אליפים לא יכולות להיכתב זו אחר זו. במקרה שהכללים דורשים זאת תיכתב במקומן אליף מדה.
המזת אל-קַטְע והמזת אל-וַסְל

ההמזה מייצגת תמיד את המזת אל-קטע (هَمْزَة الْقَطَع), שהיא עיצור סדקי פונמי. לעומת זאת, המזת אל-וסל (هَمْزَة الْوَصْل, תעתיק מדויק לעברית: המזת אלוצל) נהגית כעיצור סדקי כהמזת אל-קטע בתחילת הביטוי, בשאר המקרים (הרוב) המזת אל-וסל אינה נהגית בכלל.
למשל: הביטוי אַלְ-בַּיְתֻ אַלְ-כַּבִּירֻ (أَلْبَيْتُ ٱلْكَبِيرُ – הבית הגדול) נהגה אַלְ-בַּיְתֻ לְ-כַּבִּירֻ. ההמזה הראשונה שבתחילת הביטוי נהגית, והיא המזת אל-קטע, בעוד שהשנייה נזנחת, והיא המזת אל-וסל.
המזת אל-וסל נכתבת כאליף הנושאת וַסְלה מעליה (ٱ), אך בכתיב הסטנדרטי הווסלה נשמטת ונכתבת רק האליף (ا). המזת אל-וסל נפוצה בתחילית 'אל-' (ال, המקבילה לה"א הידיעה בעברית), במילה 'אִבְּן' (ابن, "בן"), במילה 'אִסְם' (إِسْم, שם), במילה אִמְרַאַה (إِمْرَأَة, אישה) ובחלק מצורות הפעלים.
תיקון טעות (עיתונות)

בעיתונות, תיקון טעות הוא הודעה המודפסת בעיתון המדווחת על טעות שנפלה בגיליון קודם של העיתון.
פעמים רבות הודעת תיקון טעות מתפרסמת בעקבות דרישה של אדם שנפגע מהטעות. פעמים אחרות מפורסם תיקון טעות, משום שהטעות הייתה חמורה במידה שאינה מאפשרת לעיתון להתעלם ממנה.
דוגמה: תיקון טעות, מעריב, 4 באוקטובר 1972
כאשר הטעות היא במדור מסוים בעיתון, יתפרסם תיקון הטעות באותו מדור בגיליון מאוחר יותר, כך שמי שקורא בקביעות מדור זה יפגוש את תיקון הטעות כשם שפגש את הטעות. כאשר הטעות היא בעמודי החדשות, מתפרסם תיקון הטעות בעמודי החדשות, אך בדרך כלל בפינה נידחת שלהם, גם כאשר הטעות הייתה במקום בולט יותר. מחקר, שבדק יותר מ-2,500 תיקוני טעויות שהתפרסמו בעיתונים "ידיעות אחרונות", "מעריב", "הארץ" ו"גלובס" בשנים 2003–2015, מצא ש-98.6% מוקמו בתחתית העמוד, במקום שרק קורא נחוש יגיע אליו.
לעיתים מתפרסם תיקון הטעות לא כהודעה מטעם העיתון, אלא במכתב מקורא המעיר על הטעות, שאליו נלווית הודאה בטעות מטעם המערכת.
כאשר בטעות יש פגיעה בשמו הטוב של אדם, תיקונה מפורסם לעיתים תחת הכותרת "התנצלות"
באתרי חדשות ניתן לתקן את הטעות בידיעה המקורית, או למחוק את הידיעה השגויה, אך יש הבוחרים להשאיר את הידיעה כפי שפורסמה, ולהוסיף בתחילתה הודעת תיקון טעות.
בנוסף לתיקון טעות מתפרסמת לעיתים הבהרה, העוסקת בידיעה נכונה עובדתית (כך שאין צורך בתיקון טעות), אך מצריכה הבהרה מחשש שתובן לא נכון.
בתקנון האתיקה המקצועית של העיתונות, שפרסמה מועצת העיתונות בישראל, נכלל סעיף העוסק בתיקון טעות:
תקנון האתיקה של תאגיד השידור הישראלי מתייחס אף הוא לטעויות ותיקונן:
דוגמאות לטעויות נפוצות הדורשות תיקון:
טעות בשם של אדם או ארגון.
טעות במספר משמעותי, למשל החלפת מיליון במיליארד.
טעות במידע על אירוע מתוכנן, כגון טעות בתאריך האירוע או במיקומו.
טעות בתצלום המצורף לידיעה. דוגמה: לידיעה העוסקת ביצחק כהן מחדרה צורפה תמונה של יצחק כהן מגדרה.
ראו גם

אראטה
לקריאה נוספת

Craig Silverman,  Mistakes Pollute the Press and Imperil Free Speech, Union Square Press, 2007
הערות שוליים

↑  ראו דוגמה בתחתית כתבה במדור "אחרי מות" של העיתון "הארץ": אורי דרומי, פורצת דרך בטיפול בילדי תסמונת דאון, באתר הארץ, 25 בדצמבר 2007
↑  חיים ביאור, "בחמיצות, בשיניים חשוקות, תוך מיקוח על כל תג", באתר העין השביעית, 3 במאי 2022
↑ דוגמאות:
יעקב כהן, מכתב אל המערכת, הארץ, 26 בנובמבר 1923
רכז התרבות, ארוחת הערב נערכה — השר אלמוגי השתתף, מעריב, 27 בספטמבר 1971
מרים רוחטין, הצפודים התוקפות - שחפים ולא אנפות, מעריב, 24 בפברואר 1975
↑  אביב הורביץ‏, Ynet: טעות גורלית גרמה לתקלה, באתר וואלה, 9 בפברואר 2003
↑  לפרסום רב זכה מבזק שגוי באתר ynet על נחיתתו בשלום של אילן רמון במעבורת החלל קולומביה, אף שהפרסום נמחק תוך שניות מעטות.
↑  תקנון האתיקה המקצועית של העיתונות, באתר של מועצת העיתונות בישראל
↑  תהילה שוורץ אלטשולר, תקנון האתיקה של תאגיד השידור הישראלי, באתר המכון הישראלי לדמוקרטיה, 12 בנובמבר 2017
תאגיד המטוסים המאוחד

| --- | --- |


 נתונים כלליים
 בורסה:  בורסת מוסקבה (UNAC) 
 תקופת הפעילות:  פברואר 2006 – הווה (כ־18 שנים) 
 חברת אם:  רוסטך 
 חברות בנות:  מיג  יאקובלב  Komsomolsk-on-Amur Aircraft Production Association  איליושין  סוחוי  טופולב  Myasishchev Design Bureau 
 מיקום המטה:  מוסקבה 
 ענפי תעשייה:  תעופה, תעשיית התעופה 
 מוצרים עיקריים:  מטוס נוסעים  מטוס תובלה  מטוס קרב
 הכנסות:  451,800,000,000 רובל רוסי (נכון ל־2017) 
 רווח תפעולי:  11,203,000,000 רובל רוסי (נכון ל־2016) 
 רווח:  1,100,000,000 רובל רוסי (נכון ל־2021) 
 הון עצמי:  154,789,000,000 רובל רוסי (נכון ל־2016) 
 יו"ר:  אנטולי סרדיוקוב
 מנכ"ל:  יורי סליוסאר
  
 www.uacrussia.ru
 
ה-Mikoyan MiG-35 הוא המטוס הראשון והמטוס הצבאי הראשון שפותח תחת המותג של תאגיד המטוסים המאוחד, שכן מיקויאן הוא סניף של התאגיד.
תאגיד המטוסים המאוחד (ברוסית: Объединённая авиастроительная корпорация, ידוע בראשי תיבות באנגלית כUAC, מתוך השם המלא באנגלית: United Aircraft Corporation) הוא תאגיד ממשלתי רוסי לייצור מערכות חלל ותעופה. מרבית המניות הם בבעלות ממשלת רוסיה והוא מאגד חברות ייצור רוסיות פרטיות ומממשלתיות שמייצרות כלי טיס ועוסקות בייצור, תכנון ומכירה של מטוסים צבאיים, אזרחיים וכלי טיס בלתי מאוישים. רבים מנכסי התאגיד ממוקמים באזורים שונים ברוסיה, עם מיזמים משותפים עם שותפים זרים מאיטליה, הודו וסין.
מטה התאגיד שוכן במחוז המשנה קרסנוסלסקי, במחוז האדמיניסטרטיבי המרכזי שבמוסקבה.
היסטוריה > קודם להקמת התאגיד

לאחר התמוטטותה הפתאומית של ברית המועצות ב-1991, תעשיית האוויר והחלל של רוסיה הייתה בכאוס. כמות יבוא מוגזמת ותעריפי הגנה שהממשל הטיל הרסו את ענף התעשייה, הן את במגזר התעופה והחלל והן בתעשיית הרכב. תעשיית המטוסים הצבאיים הצליחה להפיק תועלת משיפור אפשרויות הייצוא על ידי הרווח מאחסון גדול של רכיבים וחלקים מהתקופה הסובייטית, בעוד שתעשיית המטוסים האזרחית ספגה הפסדים וייצור מטוסים אזרחיים פחת. לדוגמה, בשנת 1990 ייצרה רוסיה 715 מטוסים. 8 שנים מאוחר יותר, מספר זה ירד ב-661 לרמה של 56 מטוסים בלבד. בשנת 2000 נוצרו רק 4 מטוסים אזרחיים. על מנת לפתור זאת, נשיא רוסיה באותה תקופה, בוריס ילצין, החליט כי איחוד הוא הכרחי ויצר את VPK-MAPO (המתחם התעשייתי הצבאי - האיגוד לייצור מטוסים במוסקבה) הכולל חברות כמו מיקויאן. המיזם לא היה מוצלח ו-MAPO התמזגה לאחר מכן עם סוחוי.
היסטוריה > הקמה

תאגיד המטוסים המאוחד נוצר ב-20 בפברואר 2006 על ידי נשיא רוסיה, ולדימיר פוטין, בצו נשיאותי מספר 140 על ידי מיזוג מניות מאילושין, אירקוט, מיקויאן, סוחוי, טופולוב ויאקובלב כחברת מניות משותפות בשם תאגיד המטוסים המאוחד כדי לייעל את הייצור ולמזער הפסדים. בתאגיד הצהירו כי הסיבה לכך שהתאגיד נוצר הייתה שמירה ופיתוח על הפוטנציאל המדעי והתעשייתי של תעשיית המטוסים הרוסית, ביטחון המדינה והגנתה, וריכוז המשאבים האינטלקטואליים, התעשייתיים והכספיים ליישום ארוך טווח. החברה החלה לייצר את טופולוב 154, טופולב 204, איליושין 86, איליושין 96, איליושין 114, וכל מטוסי מיקויאן, סוחוי, מטוסים צבאיים של יאקובלב, טופולב ואילושין; הכל נוצר לפני הקמת התאגיד.
חברות בת

תאגיד המטוסים המאוחד משלב את יצרניות המטוסים הבאות:
Aviastar-SP
ברייב
איליושין
אירקוט
סניף: מפעל התעופה אירקוט
יאקובלב
מיאסישצ'ב
מיקויאן
סוקול
סוחוי
לשכת העיצוב
חברת סוחוי למטוסים אזרחיים
סניף: איגוד ייצור המטוסים בקומסומולסק על אמור
סניף: איגוד ייצור המטוסים בנובוסיבירסק
טופולב
אגף: מפעל התעופה של קאזאן על שם גורבונוב
איגור ייצור מהטוסים וורונז'
איליושין פייננס
סוחוי אחזקות
China-Russia Aircraft International Co, Ltd. (CRAIC; עם Comac)
"תאגיד המטוסים המאוחד - אנטונוב" (עם אנטונוב, פורק בשנת 2015)
Mutilrole Transport Aircraft Limited (עם Hindustan Aeronautics Limited)
SuperJet International (עם Leonardo S.p.A)
KAPO-Composit
AeroComposit
אגף אוליאנובסק
מכון גרומוב לחקר התעופה
מוצרים

איליושין Il-114
איליושין Il-112
איליושין Il-96
איליושין Il-76
איליושין Il-78
איליושין Il-86
איליושין Il-276
ברייב A-100
ברייב Be-200
טופולב Tu-154
טופולב Tu-204
טופולב Tu-22M
טופולב Tu-160
יאקובלב יאק-130
יאקובלב יאק-152
מיג-29
מיג-35
סוחוי Su-27
סוחוי Su-30
סוחוי Su-35
סוחוי Su-33
סוחוי Su-34
סוחוי Su-25
סוחוי Su-57
סוחוי סופרג'ט 100
סוחוי Su-80
MC-21
CR929
נשיאי התאגיד

2006–2011 – אלכסיי פיודורוב
2011–2015 – מיכאיל פוגוסיאן
משנת 2015 – יורי סליוסאר
הערות שוליים

↑  "History - UAC". United Aircraft Corporation.
↑  "Contacts - UAC". United Aircraft Corporation.
↑  Rutland, Peter (2005). "Putin's Economic Record".  In White; Gitelman; Sakwa (eds.). Developments in Russian Politics. Vol. 6. Duke University Press. ISBN 0-8223-3522-0.
↑  Kwiatkowski, Alex (7 בפברואר 2003). "BUSINESS. Aviation industry locked in a tailspin". The Russia Journal. {{cite journal}}:  (עזרה)
↑  "Russia Reconsolidates Military Aerospace Arena". Net Resources International.
↑  "History". www.uacrussia.ru (ברוסית). נבדק ב-2017-07-24.
↑  "Companies". UAC Russia (ברוסית). נבדק ב-18 במאי 2017. {{cite web}}:  (עזרה)
↑  "Ukraine's Antonov Breaks Ties with Russia". Defense-aerospace.com. נבדק ב-30 במאי 2017. {{cite news}}:  (עזרה)
↑  "Алексей Иннокентьевич Федоров. Биографическая справка".
↑  "Юрий Слюсарь возглавил ОАК".
↑  "Юрий Слюсарь. Биография".
| --- | --- |
בקרת זהויות :  ISNI: 0000 0004 0480 6503
שנות ה-30 של המאה ה-6

שנות ה-30 של המאה ה-6 היו העשור הרביעי של המאה ה-6, החלו ב-1 בינואר 530 והסתיימו ב-31 בדצמבר 539.
אירועים בולטים בעולם

פרק זה לוקה בחסר. אנא תרמו לוויקיפדיה ו.
אירועים בולטים בעולם > מלחמה ופוליטיקה > מלחמות

15 בספטמבר 533 – כוחות האימפריה הביזנטית בפיקודו של בליסאריוס מביסים את הונדלים בקרתגו
534 – הפרנקים כובשים את ממלכת הבורגונדים
31 בדצמבר 535 – האימפריה הביזנטית משלימה את כיבוש סיציליה
9 בדצמבר 536 – הביזנטים כובשים את רומא
537 - קרב קמלן - הקרב האחרון של המלך האגדי המלך ארתור, שבו נהרג על ידי בנו הלא חוקי סר מורדרד.
12 במרץ 538 – הגותים נסוגים לרוונה ובכך מסיימים את המצור שהטילו על העיר רומא
אירועים בולטים בעולם > מלחמה ופוליטיקה > סכסוכים לאומיים ואזוריים

532 – מרידת ניקה בקונסטנטינופול.
אירועים בולטים בעולם > מלחמה ופוליטיקה > אירועים פוליטיים משמעותיים

22 בספטמבר 530 – בוניפקיוס השני הופך לאפיפיור
2 בינואר 533 – מרקוריוס התמנה לאפיפיור ושינה את שמו ליוחנן השני, והוא הראשון ששינה את שמו לאחר הבחירה
535 – אפר כתוצאה מהתפרצות געשית אדירת ממדים באיסלנד מביא לעמעום אור השמש ולירידה גלובלית בטמפרטורה שגורמת לעשור זה להיות הקר ביותר באלפיים השנים האחרונות. כתוצאה מכך החלה תקופה של רעב המוני בחצי הכדור הצפוני.
כלכלה

פרק זה לוקה בחסר. אנא תרמו לוויקיפדיה ו.
אסונות

פרק זה לוקה בחסר. אנא תרמו לוויקיפדיה ו.
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו.
מדע וטכנולוגיה

פרק זה לוקה בחסר. אנא תרמו לוויקיפדיה ו.
תרבות פופולרית

פרק זה לוקה בחסר. אנא תרמו לוויקיפדיה ו.
תרבות פופולרית > אדריכלות

27 בדצמבר 537 – יוסטיניאנוס הראשון חונך את כנסיית איה סופיה בקונסטנטינופול
אישים בולטים

פרק זה לוקה בחסר. אנא תרמו לוויקיפדיה ו.
אישים בולטים > מנהיגי עולם בולטים

קרב קמלן
יוסטיניאנוס הראשון חונך את כנסיית איה סופיה בקונסטנטינופול
שנות ה-40 של המאה ה-12

שנות ה-40 של המאה ה-12 היו העשור החמישי של המאה ה-12, החלו ב-1 בינואר 1140 והסתיימו ב-31 בדצמבר 1149.
אירועים בולטים בעולם

פרק זה לוקה בחסר. אנא תרמו לוויקיפדיה ו.
אירועים בולטים בעולם > מלחמה ופוליטיקה > מלחמות

24 בדצמבר 1144 - הסתיים המצור על אדסה ורוזנות אדסה הצלבנית נפלה בידי עמאד א-דין זנגי
1145 - לייריה נכבשת על ידי צבא פורטוגל.
1147 - צבאותיו של אלפונסו השישי, מלך לאון וקסטיליה כבשו את קלטרבה.
1147 - צבאותיו של אפונסו הראשון, מלך פורטוגל כבשו את הממלכה המוסלמית סנטרם.
1147 - קואליציה של קסטיליה, נווארה, ארגון וג'נובה החלו במצור על אלמריה. לאחר כיבוש האזור הוא עבר לשליטה של ג'נובה.
1147 - צי של הצלבנים הגיע לפורטו. בעקבות בקשות אפונסו הראשון, מלך פורטוגל הצי הצטרף למצור על ליסבון והעיר נכבשה.
25 באוקטובר 1147 - קרב דורליאום, צבא הצלבנים הגרמני בהנהגת קונרד השלישי נפל למארב סלג'וקי והושמד בדרכו לארץ הקודש.
1148 - אל-מוואחידון הגיעו לחצי האי האיברי והתחילו בכיבושים הממלכות המקומיות. סביליה עברה לשליטתם.
1148 - מצור על דמשק במסגרת מסע הצלב השני. הצלבנים לא הצליחו לכבוש את העיר.